हमारी शिक्षा व्यवस्था में ढेर सारी कमियों के कारण ही शायद इन दिनों होम स्कूल का प्रचलन बढ़ा है। जहाँ माता-पिता ही उनके शिक्षक होते हैं। कुछ संस्थाओं ने भी बगैर स्कूल, बगैर शिक्षक, बगैर परीक्षा के शिक्षा का ऐसा रास्ता अपनाया है, जहाँ बच्चे शिक्षा तो प्राप्त करते हैं पर बिना किसी तनाव और दबाव के। अपनी मर्जी से विषय चुनते हैं, प्रकृति के बीच रहकर सीखते हैं और आगे जाकर अपनी काबिलियत साबित करते हैं।